Viborger Samler, 1848-08-01
(Jndsendt.) Efter Communalbestyrelsens Bekjendtgjørelse er det i denne Uge at der paa Raadstuen her i Byen foretages Jndtegning af de Vælgere, der ville deeltage i Valget af en Deputeret til den forestaaende Rigsforsamling. Der behøves ikke nogen Udvikling af Rigsforsamlingens Vigtighed for Fædrelandet; denne er for hver tænkende Mand indlysende, og det er ligeledes indlysende, at, forat Rigsforsamlingen kan blive til sand Lykke og Held for Fædrelandet, er det nødvendigt, at Valget af Deputerede maa være vel overveiet og at Enhver, der har Jnteresse for Fædrelandet, bør afbenytte sin Stemme og deeltage i Valget. Den nu gieldende Valglov er imidlertid væsentlig forskjellig fra den med Hensyn til Valg af Stænderdeputerede tidligere gieldende Valglov. Efter denne tidligere Lov vare kun de, som i 2 Aar havde havt en Eiendom af en vis Størrelse, berettigede til at vælge, der blev uden Medvirkning af de Valgberettigede forfattet Fortegnelse over disse, de bleve hver tilsendte et Exemplar af Fortegnelsen over dem, der i Districtet, kunde vælges, og Enhver, der kunde deeltage i Valget, blev specielt tilsagt at møde paa Valgdagen. Der var saaledes efter den ældre Valglov, forat kunne deeltage i Valget, intet Andet for Vælgerne at gjøre end roligt i sit Hjem at afvente Tilsigelsen til at møde paa selve Valgdagen og paa denne at give Møde. Efter den nu gieldende Valglov er dette imidlertid anderledes, der fordres for at kunne deeltage i Valget paa den ene Side intet Andet, end at være 30 Aar gammel, at have i 1 Aar boet i Valgdistrictet, ikke at være overgaaet nogen vanærende Dom, ikke at være under Fattigforsørgelse eller under Fallit eller Værgemaal og ikke at staae i en Anden private Tjeneste, men selv i dette sidste Tilfælde er den Paagieldende dog valgberettiget, naar han har egen Huusstand og selv holder som det hedder Dug og Disk, hvorimod der ikke fordres enten at have Borgerskab eller at eie nogen fast Eiendom; derimod fordres det paa den anden Side, at de, der have de foranførte Egenskaber, maae, for at kunne deeltage i Valget, i den dertil bestemte Tid personligen eller ved en bekjendt Mand hos Communalbestyrelsen begjære sig anførte paa Listen over vælgerne. Naar det forsømmes i de dertil bestemte 8 Dage at begjære sig optaget paa Listen over vælgerne, kan man ikke senere blive optaget paa Listen og er saaledes udelukket fra at afgive sin Stemme ved Valget. Den nye Lov har saaledes, idet den her indrømmer enhver 30aarig uberygtet Mand Ret til at give sin Stemme ved Valget fordret, at den, der vil deeltage i Valget, selv skal sætte sig i Virksomhed for at blive indtegnet som Bælger eller at han skal forlange det, og har gjort Valgrettens Udøvelse afhængig af, at man har saa megen Jnteresse for Sagen, at Man vil uletlige sig med at begjære sig indtegnet som Vælger. Da denne Fordring er forskjellig saavel fra hvad der som meldt fand Sted med Hensyn til Stændervalgene som fra hvad der finder Sted ved Valgene til de communale Bestillinger, har Jndsenderen troet det rigtigt at henlede Opmærksomheden herpaa og opfordre denne Byes Jndvaanere til i den dertil bestemte Til i denne Uge at melde sig paa Raadstuen hos de der tilstedeværende Medlemmer af Communalbestyrelsen, da, som bemærket, Adgangen til at deeltage i det forestaaende Valg ellers er fortabt, og man, ved at undlade saadant, vilde vise sig som den, der var ligegyldig for Fædrelandets Vel. Jndsendere maa endnu fremsætte det Ønske, at Landboerne ogsaa ville tage denne Opfordring til Følge ved at anmelde sig for vedkommende Sogneforstanderskaber.